13. August 2016 – 15. Jaanuar 2017
See Rootsi Ajaloomuuseumi koostatud näitus toob külastajateni rikkaliku valiku viikingiaegseid leide, avades lugusid viikingite kultuurist ja igapäevaelust, mis on seni jäänud legendide varju.
Näitusel eksponeeritud leidude seas on suur valik relvasid ja võidetud aardeid, mis annavad tõepoolest tunnistust viikingite sõjakusest ja vallutamistungist, kuid see pole kaugeltki nende kogu lugu. Arenenud käsitöö, peenutsevad kuld- ja hõbeehted, Araabia päritolu mündid ning oskuslikult sepistatud relvad viitavad arenenud sepakunstile ja kauplemistele naabermaadega.
Näitusel on eksponeeritud üle 500 viikingiaegse leiu. Originaalesemete seas on nii münte, relvi, majapidamistarbeid, talismane, luid kui laeva detaile, mis asetavad täiesti uude valgusesse levinud teadmised viikingitest, nende kaubavahetusest, sõjakusest, maagiast, uskumustest ja igapäevaelust.
Lisaks tõelistele arheoloogilistele originaalesemetele pakub näitus proovimis- ja avastamisrõõmu eksklusiivsete koopiate ja interaktiivsete eksponaatide näol: loomulikult ei puudu ka viikingiajastu keskne sümbol – elusuuruses viikingilaev!
Väljapanekule lisavad põnevust viikingi riietamise mäng, laeva ehitamine, leidude väljakaevamise mäng ja palju muud. Suurejoonelist näitust täiendavad põnevad ekskursioonid, spetsiaalsed grupiprogrammid ning kohvik MARU viikingimenüü.
Sel aastal teeme Tallinna Ülikooliga väga põnevat sisulist koostööd, nimelt osa I kursuse tudengite ainest „Koolipedagoogika ja klassiõpetaja professionaalne areng“ ning „Õpetajakutsesse sissejuhatav praktika“. Tudengite esimene praktika toimus avatud õpikeskkonnas. Päevaõppe tudengid tegid oma praktika 4. mail Laagri Kooli 4. klassidega Lennusadamas.
Polaarviktoriini tasavägises ja kõrge tasemega lõppvoorus selgusid viis koolinoort, kes lähevad juuli lõpus ekspeditsioonile põhjapolaarjoone taha!
Meie maikuu museaal on dokumentide kogus olev kenasti illustreeritud meremehe laulik, mis kuulus kaptenile nimega Joosep Mikiver. Meremees on laulusalmid kirja pannud 1916. aastal. Joosep Mikiveri laulik on üheks heaks näiteks, kuidas meremehed laevas oma vaba aega lauldes ja laulusõnu kirjutades veetsid.